da en da nl ca da da de es da da da da da da da da da da da da da da da da da da da da da da da da nb nb fr nb da da da de da da da da da da da da da da da da da nl da en da da es nl da
7.113 har fået tilbudt studieplads på Aarhus Universitet | Aarhus Universitet
28.7.2022 00:01:55 CEST | Aarhus Universitet
Årets optag ser ud til at ende på niveau med 2019. Den generelle stabilitet dækker dog over lokale udsving, som både vækker glæde og skaber bekymring.
7.113 håbefulde ansøgere har i nattens løb fået besked om, at de er blevet optaget på Aarhus Universitet. Det er to procent færre end sidste år, men på niveau med 2019.
”Vi glæder os over, at vi endnu en gang kan tilbyde rigtig mange unge mennesker en studieplads. Vi forventede en mindre tilbagegang ovenpå den ekstraordinære søgning i corona-årene, så vi er godt tilfredse med at ligge på niveau med året før corona”, siger prorektor Berit Eika. Hun bemærker samtidig, at det endelige optag kan se anderledes ud, da det stadig er muligt at søge ind på uddannelser med ledige pladser.
Fremgang for it- og ingeniørområdet
Aarhus Universitet kan især notere sig en fremgang på it- og ingeniøruddannelserne, som er to af universitetets satsningsområder, hvor arbejdsgivernes efterspørgsel er særligt stor.
”I forhold til 2019 ser vi en samlet fremgang på 19 procent på vores it-uddannelser, og 14 procent for ingeniørområdet. Det er fagmiljøer, som vi har arbejdet målrettet på at styrke igennem flere år, og det er glædeligt, at interessen også spirer hos ansøgerne”, udtaler Berit Eika.
Diplomingeniøruddannelsen i softwareteknologi er én af årets højdespringere og kan i år tilbyde studiepladser til 158 ansøgere, hvilket er flere end dobbelt så mange som i 2019. Datalogiuddannelsen har tilbudt studiepladser til 180 ansøgere, hvilket er hele 16 procent flere end i 2019. Samtidig går uddannelsen i Informationsvidenskab 13 procent frem.
Sprog kræver en vedvarende indsats
Udviklingen på sproguddannelserne giver dog anledning til panderynker. Med undtagelse af Japanstudier, som kan notere en lille fremgang, melder alle AU’s sproguddannelser om færre optagne end i 2019.
”Tilbagegangen gælder også vores miljøer i f.eks tysk, spansk og fransk. Her melder både den offentlige og den private sektor, at de ser ind i en rekrutteringsudfordring i de kommende år, så det er virkelig bekymrende. Derudover mener jeg også, at det på et åndeligt og kulturelt niveau er et tab, hvis vi ikke formår at styrke danske unges interesse for sprog og områdestudier”, siger Berit Eika, der samtidig opfordrer politikerne til at drøfte en yderligere styrkelse af indsatsen for sprogfagene.
Fakta om årets optag:
7.113 ansøgere har fået tilbudt en studieplads på AU. I 2019 var tallet 7.139.
Arts: 1.922 tilbud om optagelse: Ni procent færre end i 2019
Aarhus BSS: 2.395 tilbud om optagelse: Én procent færre end i 2019
Natural Sciences: 803 tilbud om optagelse: To procent færre end i 2019
Health: 878 tilbud om optagelse: Én procent flere end i 2019
Technical Sciences: 1.115 tilbud om optagelse: 19 procent flere end i 2019
LINK: Se oversigt over alle uddannelsernes optagstal
Ansøgerne skal nu bekræfte deres studiepladser senest den 3.august.
De ansøgere, som ikke er kommet ind, har fortsat mulighed for at søge ind på uddannelser med ledige pladser.
Kommunikationsmedarbejder Thomas Sørensen: ths@au.dk eller 21379601
Information om Aarhus Universitet
Følg pressemeddelelser fra Aarhus Universitet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Aarhus Universitet
Iværksætteri fra Aarhus Universitet skaber millardomsætning og tusinder af danske jobs14.9.2022 08:55:16 CEST | Pressemeddelelse
Ny undersøgelse sætter fokus på Aarhus Universitets bidrag til samfundet gennem entreprenante forskere og studerende. Den viser, at iværksættervirksomheder fra universitetet skaber milliarder i omsætning, tusinder af arbejdspladser og vokser hurtigere end resten af landets iværksættere.
Børnelæge Vibeke Brix Christensen bliver æresalumne på Aarhus Universitet9.9.2022 15:09:20 CEST | Pressemeddelelse
Hun har været udsendt til nogle af verdens mest udsatte områder. Hun har set store menneskelige lidelser som læge og forsker under borgerkrige, naturkatastrofer og epidemier. Nu modtager børnelæge Vibeke Brix Christensen prisen som æresalumne på Aarhus Universitet.
5 talentfulde AU-studerende modtager Dronning Margrethe II's rejselegat 20226.9.2022 08:41:02 CEST | Pressemeddelelse
5 studerende fra Aarhus Universitet er snart på vej ud i verden for at udvide deres faglige horisont. De modtager Dronning Margrethe II’s rejselegat, og på deres internationale studieophold skal de blive endnu klogere på fortidens børns legetøj, politisk holdningsdannelse, fedme, bæredygtigt byggeri og machine learning.
Aarhus Universitet udnævner 5 æresdoktorer26.8.2022 09:52:38 CEST | Pressemeddelelse
Personlig strålebehandling af kræft, akustisk undervandskommunikation og menneskets indflydelse på klodens økosystemer. Forskningsområderne spænder vidt hos de 5 internationale æresdoktorer, som Aarhus Universitet udnævner i anledning af sin fødselsdag d. 9. september.
KOT 2022: 9.752 vil helst have en uddannelse på Aarhus Universitet5.7.2022 17:18:23 CEST | Pressemeddelelse
Aarhus Universitet har i år modtaget 9.752 førsteprioritetsansøgninger til universitetets uddannelser. Det er som forventet lidt færre end sidste år, men på niveau med 2019 før corona.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022